Féach do dheireadh, a dhuine
Féach do dheireadh, a dhuine,
ní fada go bhféachfaidhe;
ní fhuil fúd achd fód beantar,
ní fód súd nach so leaghtar.
Féach ar dheireadh an domhain
féach ar tús mar tángabhair;
gearr go dtair am an fheithmhe,
ní fhoil ann achd imeirche.
A dhuine dhiombuain eile,
cáit ar ghabh do ghuaillidhe?
do-ní don té as doilghe dhuid
do-roighne cré dod charaid.
Sineadh t'fhoilt bánadh do bheoil
cuimhnigh orra dot aimhdheoin;
cuir 'n-a leith do chosg do chean
an rosg do bheith ag briseadh.
An déad ag dul i mbáine
's an aghaidh gan iomáille
's na gruaidhe ag dul i nduibhe
ag cur t'uaille i n-eolchuire.
Caithfidh tú a gcur re chéile
an uaigh Is an aisléine;
fuaradh na mball leath ar leath
an t-uabhar ann ba aithreach.
Caithfe imtheacht dá éis sain,
caithfe éirghe dia Domhnaigh,
a thruaigh, dámadh í th'anmhain
smuain ar na trí togharmaibh.
Mairg nach tuigeann mar tá sin,
féach mar támaid 'n-ar dtoirrchim,
féag an cioth i n-ar gcoinne,
rioth ag an éag orainn-ne.
Féachtar libh an lán mara;
nach é am an iomramha?
a-tá dáil an anfaidh ann;
ní faghthair tráigh achd tamall.
Beir ar phort sul thí an tuile
— ní fhóireas gach aonduine;
ná bíod sgáth re n-éigean
ort
an tráth bhus éidear t'fhurtocht.
Tiocfa Críost i n-ar gcoinne
'n-a bhreitheamh cheart chugainn-ne;
ní dhiongna Muire dóigh dhe
guidhe dá chóir ní chuirfe. Féach.